8 DE MARÇ DE 2012
DIA INTERNACIONAL DE LES DONES

ÉS TEMPS DE CRISI, ÉS TEMPS DEL CANVI!!
Tots els dies, als noticiaris, als carrers, als nostres treballs, al veïnat... en definitiva, al nostre voltant, no parem d’escoltar: “És temps de crisi!”, però, de quina crisi ens parlen?
¿Ens parlen de la crisi del deute extern que fa dècades pateixen milions de persones als països del Sud global, conseqüència de les destructives polítiques neoliberals aplicades pel Banc Mundial i el Fons Monetari Internacional? O, tal vegada, es refereixen a la crisi alimentària provocada per l’especulació amb cereals i altres aliments bàsics en la Borsa de Chicago? 
¿Ens parlen de la profunda crisi ecològica i energètica que fa molts anys denuncien els moviments ecologistes i camperols arreu del món? ¿Al·ludeixen a la crisi dels principis i valors que fins ara havien regit en el sistema capitalista? ¿Insisteixen en la crisi de representativitat que pateixen les societats actuals, tant occidentals com orientals, i que el 15-M i la resta de moviments d’ocupació dels espais públics han posat de manifest?
¿Ens parlen de la crisi dels treballs d’atenció a les persones que els diferents feminismes han assenyalat repetidament?
Doncs no. Aquestes múltiples dimensions de la crisi no existeixen per als grups de poder globals. La CRISI, amb majúscules i lletres de neó, va arribar a les nostres vides quan va fer fallida el sistema de les finances —“el casino global”— i els nostres governants, en lloc d’assegurar el benestar i la vida digna de les persones, han dirigit les seues polítiques “anticrisi” a garantir el procés d’acumulació del capital. Així han aconseguit fer eixir a la superfície social el conflicte entre aquesta lògica d’acumulació de capital, paradigma del sistema capitalista i les seues polítiques neoliberals, i la lògica de la sostenibilitat de la vida. Però, a més a més, amb les retallades de les polítiques socials i dels mecanismes de redistribució, estem assistint a una hipersegmentació social, és a dir, a un procés on determinats col·lectius que vivien en situacions de precarietat ara s’aboquen cap a situacions d’exclusió social. En aquestos processos, el gènere és, sense cap dubte, un dels eixos determinants. 
Amb aquest panorama, podem creuar-nos de braços i contemplar com empitjoren les coses, mentre que els de sempre continuen enriquint-se, o, pel contrari, podem aprofitar aquesta tensió social i les escletxes patents del sistema per canviar-lo i construir un nou paradigma. 
És temps de canviar l’epicentre. És hora de substituir el capital per la vida (humana i no humana; la de tots els éssers vius que habitem aquest planeta). És l’hora de preguntar-nos quines són les nostres necessitats reals i, sobretot, com ens hem d`organitzar socialment per fer totes les vides més dignes.
En aquest procés de canvi les dones hem d’alçar les nostres veus. En aquest 8 de Març de 2012 no tenim motius per a la celebració complaent, però sí molt a dir i, per descomptat, tot per transformar!!

Col.lectius 8 de Març i Dones

LES NOSTRES ACTIVITATS:

-	CONCENTRACIÓ i lectura del manifest del 8 de Març
Dia: dijous 8 de març, 12 h
Lloc: plaça de la Vila (davant de l'Ajuntament) - Cocentaina
Col·labora: Mancomunitat de Serveis Socials "El Comtat"

-	CONFERÈNCIA "És temps de crisi, és temps del canvi!!", a càrrec de Verònica Gisbert i Gràcia. SOPARET de celebració del 8 de Març
Verònica és criminòloga i s’ha format com a investigadora en el camp de l’antropologia social i cultural feminista. Ella pensa que la producció científica ha de tindre un objectiu clar de transformació social i per això milita activament en diferents moviments com ara GenerAttac i la Comissió de Transfeminismes del 15-M València.
Després de la conferència, totes i tots esteu convidats a compartir amb nosaltres el tradicional soparet de coca amb farina i amb tomaca.
Dia: divendres 9 de març, 20 h
Lloc: Club UNESCO - c/Cid, 12 - Alcoi

•	CICLE DE CINEMA DEDICAT A LES DONES
Lloc: Club UNESCO - c/Cid, 12  - Alcoi
Coorganitzen: Cine-club LA PETITA CINEMATECA i el Col·lectiu 8 DE MARÇ

-	"Pago justo", dirigida per Nigel Cole
En 1968, les treballadores de Ford Dagenham organitzen una vaga per reivindicar els mateixos salaris que els hòmens.
Dia: diumenge 4 de març, 19 h
-	"En el camí", dirigida per Jasmila Žbanić
Quan el company de la jove protagonista, marcat per la guerra de Bòsnia, ingressa en una estricta comunitat musulmana, la relació de la parella canvia de forma dràstica.
Dia: diumenge 11 de març, 19 h
-	"Nacidas para sufrir", dirigida per Miguel Albaladejo
Àcida comèdia sobre com és de difícil trobar algú que carregue amb la dura faena de cuidar-nos en la vellesa i en la malaltia.
Dia: diumenge 18 de març, 19 h
-	"La vida empieza hoy", dirigida per Laura Mañá
La sexualitat de les persones majors en clau d’humor, però també amb realisme i tendresa.
Presentació a càrrec de Josefa Beneito Reig, psicòloga-sexòloga del Centre de Salut Sexual i Reproductiva d’Alcoi.
Dia: diumenge 25 de març, 19 h

US RECOMANEM:
-	EXPOSICIÓ "La mujer en la transición española"
Lloc: Centre Social "Real Blanc" de Cocentaina
Visites: des del 28 de febrer fins el 8 de març; de dilluns a divendres; d’11 a 13 h i de 16 a 19 h
Organitza: Mancomunitat de Serveis Socials "El Comtat"
-	CONFERÈNCIA "Coeducació: educar en igualtat", a càrrec de Ruth Tomás Calatrava-Vilaplana (agent d’igualtat d’Info-Dona)
Dia: dimarts 6 de març, 19 h
Lloc: Centre Social "Real Blanc" de Cocentaina
Organitza: Mancomunitat de Serveis Socials "El Comtat"
-	CONFERÈNCIA: "Contra la violencia actúa, contamos contigo", a càrrec d’ACOVIFA (associació contra la violència de gènere i familiar)
Dia: dimecres 7 de març, 20 h
Lloc: c/Sant Joan Bosco, 20 - Alcoi
Organitza: Associació de Veïns i Veïnes Zona Nord
-	HOMENATGE A LES BAMBUNERES
Dia: dijous 8 de març, 19 h
Lloc: Centre Cultural d’Alcoi
Organitza: Regidoria de la Dona de l’Ajuntament d’Alcoi
-	EXPOSICIÓ COL·LECTIVA “8 MIRADES SOBRE LA DONA”
Inauguració: dijous 8 de març, 20.15 h
Lloc: Buykafe (Av. País Valencià - Alcoi)
-	5a JORNADA SOBRE LA DONA EN LA FESTA
Dia: dissabte 10 de març
Lloc: Club UNESCO - c/Cid, 12 – Alcoi
Programa:
11.15.- Recepció de ponents i assistents
11.30.- Presentació de la jornada a càrrec de Loles Sanjuan, professora de filosofia
12.00.- Ponència de Josep Torró: "Recreació històrica i 'travestisme' a la festa de moros i cristians"
13.00.- Taula Redona moderada per Loles Sanjuan
14.30.- Dinar de germanor
17.30.- La realitat: Pilar Ortiz, una dona al Tribunal de les Aigües
18.30.- Mònòleg de Fernando Andrés Anduix "Mambo" interpretat per Pepa Miralles
18.45.- Concert de Phil de Vient
19.30.- Presentació de les conclusions de la jornada. Roda de premsa
Organitza: Fonèvol. Amigues i Amics de les Festes de Moros i Cristians d'Alcoi
Més informació: www.fonevol.net
-	INTERCANVI SOLIDARI (deixeu els diners a casa i porteu tot allò que ja no us fa paper però que pot servir a altres persones: roba, llibres, petits electrodomèstics, joguets...)
Dia: dissabte 31 de març, 11 h
Lloc: parc del Centre Social "Real Blanc" - Cocentaina
Organitza: Mancomunitat de Serveis Socials "El Comtat"

(LOGO NOSTRE)
www.nodo50.org/donesmariola

Editat amb l'ajuda econòmica de la Conselleria d'Educació de la Generalitat.